Një film për parqet kombëtare të SHBA-së
Kinematografia e teknologjisë IMAX bën një paraqitje mahnitëse të parqeve natyrore të Shteteve të Bashkuara
Rreth 100 vjet më parë, disa nga peisazhet më të bukura dhe të virgjëra të Amerikës rrezikoheshin të shkatërroheshin prej fermerëve, sharrëxhinjve dhe ndërtuesve. Por, falë Presidentit Theodore Roosevelt, një natyralist i mirënjohur, këto peisazhe të çmuara u klasifikuan si parqe kombëtare që do të ruheshin dhe mbroheshin për brezat e ardhshëm. Në këtë 100-vjetor të parqeve kombëtare, një film i ri i xhiruar me teknologjinë mahnitëse IMAX 3D, eksploron historinë e parqeve dhe udhëheq shikuesit në një udhëtim skenik përmes pamjeve që të lënë pa frymë. Këto peisazhe mahnitëse janë disa ndër mrekullitë e natyrës që gjenden në parqet kombëtare në mbarë Amerikën. Ato janë bërë subjekt i një film të ri të titulluar “Një Aventurë në Parqet Kombëtare”. Duke përdorur teknologjinë IMAX 3D, një ekip producentësh të njohur i mbartin shikuesit në një udhëtim mahnitës visual përmes pjesës më të madhe të 60 parqeve kombëtare të Amerikës. Regjisori i filmit, Greg MacGillivray, thotë se pati synimin të përkujtonte 100-vjetorin e parqeve. Filmi gjithashtu ua rikujton njerëzve që parqet ndodhen aty për t’i shijuar. Filmi shpjegon se si u krijuan parqet prej Presidentit Theodore Roosevelt dhe natyralistit John Muir, për të mbrojtur dhe ruajtur tokën, si dhe kafshët që jetojnë mbi të. Historia shtjellohet nëpërmjet syve të tre aventurierëve të tanishëm, ndërsa ata u ngjiten maleve, u japin biçikletave, dhe eksplorojnë shtigjet përmes parqeve madhështore kombëtare. Producenti Shaun MacGillivray e quan filmin “një rrugëtim”. Parqet rezultuan të jenë subjekti perfekt për formatin e teknologjisë IMAX 3D. Roberd Redford, regjisor, drejtor filmash, dhe aktivist mjedisor, është ai që përshkruan gjatë filmit. Ekipi u përball me kushte ekstreme të motit dhe me një terren të vështirë xhirimi për të fiksuar pamjet dhe tingujt e thesareve natyrore të Amerikës.